projecte-aina/catalan_government_crawling huggingface dataset:
A Catalunya, i segons l'Enquesta de Salut realitzada l'any 2016, la probabilitat de patir un trastorn mental és del 10,0% en les dones i un 5,3% en els homes.
És important sensibilitzar la societat per tal de trencar amb les barreres i prejudicis que envolten la salut mental i per evitar que s'estigmatitzi tant les persones que pateixen malalties mentals com els seus familiars.
Promoció d'activitats culturals per afavorir el benestar emocional i la salut mental de tots els col·lectius.
Coordinació: Agència de Salut Pública i Departament de Cultural
Departament de Cultura; CatSalut; Agència de Salut Pública de Catalunya; Consell Comarcal del Berguedà; Ajuntament d'Igualada; Althaia; Osonament; Consorci Sanitari de l'Anoia, Representants Biblioteques; Col·legi de Farmacèutics; Gremi de llibreters.
La vigilància de la salut perinatal permet tenir una visió de conjunt de les dones embarassades i dels nadons que neixen a Catalunya.
El monitoratge dels principals indicadors de salut perinatal comporta disposar de dades amb tendències i patrons comparables en el temps que contribueixen a la planificació dels professionals de l'àmbit de la salut maternoinfantil.
El Departament de Salut recull la informació del procés assistencial de les persones que se sotmeten a una tècnica de RHA in vitro als centres autoritzats de Catalunya.
Aquest procés es divideix en tres fases: obtenció de gàmetes per realitzar la fecundació, transferència d'embrions i resultat de l'embaràs.
El FIVCAT.NET és de declaració obligatòria per a tots els centres autoritzats que realitzen tècniques de RHA in vitro perquè forma part del Pla estadístic de Catalunya.
El Protocol s'estructura en tres capítols: prepart, part i puerperi, -on es recull l'atenció al nadó-, però els aspectes destacats es podrien resumir en deu punts:
L'objectiu final és garantir una atenció respectuosa a la maternitat i, en conseqüència, organitzar l'atenció sanitària de manera que preservi la dignitat, la privacitat i la confidenciali­tat de les embarassades i les criatures.
"Classe sense fum" és un programa escolar de prevenció del tabaquisme coordinat per l'Agència de Salut Pública de Catalunya del Departament de Salut i el Departament d'Ensenyament i, a la ciutat de Barcelona, l'Agència de Salut Pública de Barcelona, en col·laboració amb altres institucions.
El programa, que va néixer en el marc del projecte europeu Smoke-free Class, està destinat a l'alumnat de primer cicle d'Educació Secundària Obligatòria, i ha demostrat en diversos estudis la seva efectivitat per reduir l'inici de l'ús de tabac i la progressió cap al consum habitual.
A l'inici de cada curs, el professorat proposa al grup-classe assumir el compromís de mantenir-se sense fumar i poder participar així en un concurs que permet accedir a un conjunt de premis.
Un cop acceptat aquest compromís, el professor o professora demana la inscripció en el programa i es fa càrrec d'informar periòdicament del seguiment del compromís col·lectiu de no fumar i de dinamitzar les activitats educatives, que inclouen l'elaboració d'un cartell amb un eslògan o d'un vídeo relacionats amb la prevenció del tabaquisme.
Durant el darrer trimestre del curs, els grups que han completat el programa i han enviat els seus cartells o vídeos opten als diferents premis a través d'un sorteig i de les valoracions d'un jurat de professionals i un altre d'adolescents.
Durant el primer trimestre de cada curs s'obre un nou termini d'inscripcions.
El professor o professora que doni suport a l'aplicacio del programa en cada grup-classe ha d'emplenar un formulari online de sol·licitud de participació.
Després d'haver enviat aquesta sol·licitud, es rep un correu de resposta amb un enllaç a l'aplicació del programa que permet completar el procés d'inscripció i fer el seguiment del programa.
L'exposició al fum ambiental de tabac (FAT), o tabaquisme passiu, és l'exposició indirecta al fum del tabac, que és una barreja del fum exhalat dels corrents principal i lateral emesos durant la combustió dels cigarrets o altres productes del tabac (cigar, pipa, bidi, etc.) i l'aire ambiental.
En inhalar el FAT s'inhala nicotina i agents cancerígens, així com altres components tòxics.
El FAT està considerat, segons l'Agència Internacional de Recerca sobre Càncer (IARC), un agent cancerigen reconegut en humans (càncer de pulmó, càncer de si nasal, etc.) que, a més, provoca un augment del risc de malalties cardíaques i respiratòries tant en adults com en infants.
En adults pot provocar isquèmia miocardíaca i símptomes respiratoris fins a provocar bronquitis i pneumònia.
Específicament, en nadons o durant l'embaràs, pot provocar trastorns del desenvolupament, pes baix en néixer, creixement fetal lent, síndrome de la mort sobtada de l'infant, otitis mitjana exsudativa persistent.
L'objectiu del programa "Infància sense fum" és ajudar a reduir l'exposició dels infants al fum ambiental del tabac, sensibilitzar mares, pares i la població en general dels riscos del fum ambiental del tabac en la infància i facilitar la intervenció dels professionals de l'atenció pediàtrica en relació amb el tabaquisme passiu a la infància.
Aquest programa, pioner a l'Estat espanyol, va néixer a partir d'un estudi en què van participar professionals d'atenció pediàtrica de tot Catalunya i que va provar l'efectivitat d'una intervenció estandarditzada a les consultes de pediatria d'atenció primària per produir canvis de conducta en els progenitors.
Curs gratuït en línia per dotar d'eines els professionals relacionats amb la pediatria (infermeria, pediatres, odontòlegs, llevadores, ginecòlegs, etc.) en la intervenció de tabaquisme passiu en la infància.
Té una durada de 20 hores i està acreditat pel Consell Català de la Formació Continuada de les Professions Sanitàries.
Anualment se'n convoquen diferents edicions.
Els darrers anys s'han dissenyat i avaluat diferents intervencions per afavorir l'abandonament del tabac durant l'embaràs.
En general, les estratègies per lluitar contra el tabaquisme es basen en un model terapèutic, però inclouen també diferents formes d'intervenció, com el consell d'especialistes, la difusió de material d'educació sanitària i la informació transmesa pels mitjans de comunicació.
El mètode que sembla més efectiu és el consell dels professionals de la salut.
"Embaràs sense fum" va néixer l'any 2006 amb l'objectiu de sistematitzar les intervencions efectives de prevenció i cessació del tabaquisme, durant les etapes pregestacional (de planificació d'un embaràs), gestacional i postgestacional, perquè les dones deixin de fumar definitivament.
En el marc d'aquest programa s'han creat materials divulgatius per a la població i s'ha elaborat una guia clínica adreçada a professionals sanitaris de l`àmbit maternoinfantil per promoure l'abandonament del consum de tabac durant l'embaràs, entre altres actuacions.
Hi ha dos capítols del Protocol del seguiment de l'embaràs a Catalunya que tracten l'hàbit tabàquic: en el marc del seguiment de l'embaràs normal, l'apartat 6.1 està dedicat als instruments de cribatge de l'hàbit tabàquic, i en l'avaluació continuada del risc durant l'embaràs, l'apartat 3.4.20 se centra en el tabac com a factor de risc mitjà.
El tercer capítol dedicat als hàbits saludables de la Guia per a embarassades inclou un paràgraf que recorda la importància d'evitar el consum de tabac durant l'embaràs.
La Xarxa Catalana d'Hospitals sense Fum (XCHSF) és una estructura creada per fomentar canvis organitzatius que afavoreixin unes institucions sanitàries sense fum.
L'objectiu de la Xarxa és assessorar els centres sanitaris en la implementació de mesures de control del tabaquisme que assegurin un ambient saludable per a tothom i facilitin a professionals i usuaris l'accés a un tractament efectiu per deixar de fumar.
El Departament de Salut finança la Xarxa des del 2004 i col·labora amb les activitats que s'hi porten a terme.
Actualment compta amb gairebé un centenar de membres adherits, la majoria dels quals formen part del SISCAT.
Els membres de la Xarxa s'han compromès a desplegar el projecte "Hospital sense Fum" al seu centre.
Per esdevenir-ne membre, cal que el centre constitueixi un grup de treball, realitzi periòdicament una auditoria (self-audit) i una enquesta als professionals.
Molts d'aquests hospitals tenen programes d'ajuda als pacients fumadors, amb l'objectiu d'ajudar-los a mantenir-se sense fumar mentre estan ingressats i després de l'alta.
Servei de consultes sobre intervenció en tabaquisme
La Xarxa treballa perquè els hospitals comptin amb mesures de protecció per a tots els usuaris: pacients, visitants i treballadors.
Per això, recomana mesures que ajuden a complir la normativa que prohibeix fumar als recintes hospitalaris.
També ofereix formació presencial i en línia sobre tabaquisme i suport en programes d'ajuda per deixar de fumar.
Així mateix, la Xarxa crea periòdicament materials que donen suport als projectes sense fum i que ajuden a aconseguir un bon rendiment de les polítiques de control del tabaquisme aplicades als centres.
La Xarxa té un lloc web que ofereix notícies, activitats, informació de les seves propostes formatives, accés a materials i enllaços d'interès, així com un directori dels membres adherits i un servei de butlletí electrònic.
El Programa Atenció Primària Sense Fum (PAPSF) és una iniciativa de l'Agència de Salut Pública de Catalunya, la Societat Catalana de Medicina Familiar i Comunitària i l'Associació d'Infermeria Familiar i Comunitària de Catalunya per impulsar el paper de l'atenció primària en l'ajuda a deixar de fumar i en la prevenció el control del consum de tabac.
La xarxa del PAPSF s'estén arreu de Catalunya, amb la implicació de professionals dels equips d'atenció primària i el suport de professionals sanitaris d'altres serveis assistencials.
Servei de consultes sobre intervenció en tabaquisme
El PAPSF promou i difon activitats de formació, jornades de treball, recursos i altres serveis de suport per a professionals relacionats amb el tabaquisme.
Una de les principals activitats comunitàries que organitza anualment el PAPSF és la Setmana sense fum, amb l'objectiu de sensibilitzar la població de la importància que té per a la salut el fet de no iniciar-se en el consum de tabac, deixar de fumar i poder gaudir d'un ambient lliure de fum.
El Programa Atenció Primària Sense Fum disposa d' un lloc web amb informació, ajuda i recursos per deixar de fumar, una agenda d'activitats documents i enllaços d'interès relacionats amb el tabaquisme.
També ofereix un butlletí electrònic mitjançant subscripció, que es pot fer al mateix web.
Els professionals autoritzats –principalment referents de tabac dels equips d'atenció primària- poden accedir a una part privada que permet gestionar l'accés a tractament farmacològic per deixar de fumar.
El calendari de vacunacions sistemàtiques és una eina que recull les vacunacions sistemàtiques recomanades a Catalunya a tota la població, des de la infància fins als adults i la gent gran.
El calendari recull les vacunes més adients al moment més adequat per la situació epidemiològica de Catalunya.
El primer calendari de vacunacions sistemàtiques es va crear l'any 1980 i proporcionava protecció contra set malalties (poliomielitis, diftèria, tètanus, tos ferina, xarampió, parotiditis i rubèola).
Des d'aleshores, el calendari s'ha anat modificant diverses vegades sobre la base de l'evidència científica.
El calendari vigent és va aprovar l'any 2020 i protegeix contra 15 microorganismes mitjançant 13 vacunes.
Les vacunes, com qualsevol medicament, poden ocasionar reaccions adverses.
Tot i això, les vacunes són fàrmacs que s'administren a persones sanes i per aquest motiu estan considerats els més alts estàndards de seguretat.
El Programa de sospita de reaccions adverses a vacunes preveu un conjunt d'intervencions que es generen a partir d'una enquesta nominal i que estan dirigides a:
Els viatges internacionals són, sense cap dubte, un motiu per vacunar davant de determinades malalties; però, a més, per a algunes persones representen una oportunitat per realitzar una revisió de l'estat vacunal, especialment en els adults joves sans, en aquelles persones que no visiten el metge amb freqüència i en les que cal aprofitar qualsevol contacte amb el sistema sanitari per immunitzar-les.
El recurs de referència per a professionals en matèria de vacunació internacional és la Guia de vacunació i quimioprofilaxi antipalúdica en viatgers internacionals, que inclou tres documents de consens per als Centres de Vacunació i Consells a Viatgers a Catalunya.
Organització Mundial de la Salut
L'Agència de Salut Pública de Catalunya impulsa cada any una campanya de vacunació antigripal estacional, que s'adreça especialment a les persones que tenen un alt risc de complicacions si pateixen la grip i també a les persones o grups que poden transmetre la grip a persones en situació d'alt risc, com ara els professionals de la salut.
El període ideal per vacunar-se contra la grip són els mesos d'octubre i novembre (tot i que la vacunació també es pot realitzar fora d'aquest període) i el seu efecte dura un any.
No obstant això, la vacunació no sempre impedeix contraure la grip: l'efectivitat depèn del grau de similitud entre les soques vacunals i les soques gripals circulants.
També és menor entre persones amb factors de risc que entre els professionals sanitaris.
També cal tenir en compte que en molts casos els símptomes gripals que apareixen en les persones vacunades no són grip sinó altres virasis freqüents en l'època de la vacunació.
La vacunació de la grip està indicada per a tots els professionals sanitaris.
Els professionals sanitaris no vacunats poden transmetre el virus de la grip als seus pacients mentre els atenen, i també a les persones del seu entorn familiar.
Això és encara més important i preocupant en el cas de malalts amb alt risc de complicacions a causa de la grip, i també d'hospitalització i de mort.
Els professionals sanitaris no vacunats poden ser un factor clau en l'extensió de brots epidèmics en centres sanitaris.
Per aquests motius, fins i tot els professionals sanitaris que deixen d'anar a treballar quan presenten símptomes, conscients del seu paper com a vector de transmissió de la malaltia, poden transmetre la grip en el període asimptomàtic.
En les èpoques d'epidèmia, si no es vacunen, els professionals tenen una probabilitat molt més alta d'emmalaltir (ja que estan en contacte amb molts casos de grip) i, per tant, de no poder desenvolupar la seva tasca assistencial en un moment en què l'activitat és molt més alta del que és habitual (amb el perjudici que comporta per a la salut individual i col·lectiva).
Monogràfic especial de l'ASPCAT
Una de les funcions del programa "Infància amb salut" i del Programa de salut escolar de Catalunya és dur a terme la vacunació dels infants i adolescents d'acord amb el calendari vacunal vigent en cada moment.
Per tant, un dels objectius del desplaçament dels professionals sanitaris dels equips d'atenció primària als centres escolars del seu àmbit territorial és mantenir una cobertura de vacunació el més alta possible d'infants i adolescents correctament immunitzats, a més de garantir la continuïtat assistencial i el seguiment del calendari de vacunacions sistemàtiques de Catalunya.
La població preadolescent i adolescent és poc usuària del sistema sanitari, i per aquest motiu moltes vegades es perd l'oportunitat de vacunar als centres sanitaris.
Vacunant als centres educatius, es garanteix el correcte compliment del calendari vacunal.
La vacunació per al curs escolar 2020-2021 està condicionada per la situació esdevinguda arran del coronavirus SARS-CoV-2, per la qual no es van poder administrar totes les vacunes planificades per al curs escolar 2019-2020.
Per aquest motiu, durant el curs escolar 2020-2021 s'haurà de dur a terme un esforç addicional per poder vacunar tots els alumnes que no es van poder vacunar durant el curs anterior i els alumnes d'aquest proper curs, segons les recomanacions incloses al calendari de vacunacions sistemàtiques a Catalunya.
Per aquest proper curs escolar 2020-2021, es recomana l'administració de les vacunes següents:
A sisè curs d'educació primària:
A primer curs d'ESO (només les vacunes no administrades durant el curs escolar 2019-2020):
A tercer curs d'ESO (només les vacunes no administrades durant el curs escolar 2019-2020):
L'Agència de Salut Pública de Catalunya s'encarrega de gestionar l'adquisició de les vacunes i la seva logística per garantir que els centres vacunals de la xarxa sanitària de Catalunya disposin de les vacunes adients i en les condicions òptimes.
Per a la gestió dels més de 3 milions de vacunes que s'administren a Catalunya en els gairebé 1.300 centres vacunals es disposa d'un sistema informàtic propi i adaptat a les necessitats i estructura logística a Catalunya, el SIVAC (Sistema d'Informació de Vacunes a Catalunya).
El SIVAC permet disposar d'informació actualitzada de tots els processos associats a la gestió de vacunes (comandes, estocs, etc) de tots els centres que gestionen i/o administren vacunes amb l'objectiu de garantir-ne la seva traçabilitat i millorar la seva gestió.
Tots els centres vacunals disposen d'accés al SIVAC mitjançant accés web o mitjançant ECAP (Estació Clínica d'Atenció Primària).
Sisplau, valoreu els vostres Serveis de Gestió Integral de Vacunes (SeGIV)
La Secretaria de Salut Pública / Departament de Salut pretén ser una institució de referència en matèria de gestió i distribució de vacunes, així com donar servei coordinadament amb les institucions i organitzacions que gestionen vacunes.
La Direcció de La Secretaria de Salut Pública / Departament de Salut defineix la Política de Qualitat en els següents punts:
Aquesta Política de Qualitat es basa en una sèrie de valors com ser resolutiva, pro activa, equitativa, eficient, garant de l'acció en salut pública, centrada en les necessitats de salut de la població, tot això treballant amb rigor científic i fomentant la participació i la cooperació.
El Protocol de cribratge prenatal d'anomalies congènites és un document elaborat per l'Agència de Salut Pública de Catalunya, d'acord amb les competències del Servei de Salut Maternoinfantil, adscrit a la Subdirecció de Promoció de la Salut.
L'objectiu d'aquest protocol és seguir millorant la detecció prenatal de les anomalies congènites més freqüents, com ara la síndrome de Down, la síndrome d'Edwards i les anomalies del tub neural.
El Protocol de cribratge prenatal d'anomalies congènites fetals a Catalunya s'emmarca dins d'un context de nou patró reproductiu, que ha comportat, un augment de l'edat de les gestants (prop d'un 40% de dones gestants a Catalunya tenen més de 34 anys).
Es tracta d'un document rigorós en què s'ha revisat l'evidència científica sobre les tècniques més adients per al cribratge prenatal i en què s'ha tingut en compte que les accions s'han d'adreçar a totes les dones embarassades que ho vulguin perquè puguin accedir en igualtat de condicions, sense que el lloc de residència, la condició social o econòmica ni la seva procedència representin cap impediment.
El protocol determina les condicions de qualitat d'aquesta prestació, respecte als laboratoris de bioquímica,
de citogenètica, de genètica mol·lecular i de les unitats ecogràfiques.
Els principals canvis de la versió actualitzada del protocol es refereixen a la detecció de les anomalies cromosòmiques més prevalents mitjançant una prova no invasiva basada en l'anàlisi del DNA fetal lliure en sang materna, que evita la realització d'alguns dels procediments invasius que recollia el protocol anterior, i per tant, disminueixen les pèrdues fetals associades.
La publicació s'emmarca dins les actuacions incloses per millorar la salut sexual i reproductiva de la població
de Catalunya i amplia les recomanacions sobre el cribratge prenatal d'anomalies congènites contingudes
al Protocol de seguiment de l'embaràs a Catalunya.
Documents modificats per a la primera etapa de la implementació del cribratge prenatal d'anomalies congènites amb la prova de DNA fetal lliure en sang materna.
Quan s'inicïi la segona fase d'implementació del cribratge de DNA fetal lliure en sang materna, s'actualitzaran tots els documents.
Benvolgut company, amb la finalitat de millorar el servei que rebeu del vostre Servei de Gestió Integral de Vacunes (SeGIV) com a centre vacunal, agrairíem ens exposeu el vostre nivell d'acceptabilitat i satisfacció respecte a les següents qüestions, segons la següent escala:
Servei de Gestió Integral de Vacunes de referència (SeGIV) == Seleccioneu == SeGIV Badalona i Sant Adrià SeGIV Barcelona SeGIV Barcelona Nord i Maresme SeGIV Costa de Ponent SeGIV Girona SeGIV Lleida SeGIV Santa Coloma Gramanet SeGIV Tarragona/Terres de l'Ebre SeGIV Catalunya Central SeGIV Cerdanyola SeGIV Consorci sanitari Terrassa SeGIV Granollers SeGIV Mutua Terrassa SeGIV Sabadell
Tipus de centre vacunal == Seleccioneu == ABS/CAP/EAP/CUAP/CAS/ASSIR Centre de l'administració Centre mèdic privat Consulta privada Centre de vacunacions internacional Residència Hospital privat Hospital XHUP Centre penitenciari Equip Salut Escolar
Aquesta Guia pretén homogeneïtzar els criteris per a la gestió de les vacunes als centres vacunals que reben vacunes de la Secretaria de Salut Pública i establir els requisits que han de tenir en compte amb l'objectiu de garantir un servei segur, eficaç i eficient.
Per elaborar-la, s'han tingut en compte els procediments utilitzats en el sistema de qualitat implantat l'any 2014 a la Secretaria de Salut Pública per a l'aprovisionament, l'emmagatzematge i la distribució de vacunes.
Gestió d'estocs, caducitat i administración de vacunes
Distribució de vacunes segons el tipus de CV
Instrucció preparació vacunes per al transport
Recollida de comandes de vacunes pels CV
Retorn/trasllat de vacunes a SEGIV/CV control de termoestabilitat al centre durant l'emmagatzematge
Registre de neteja de magatzems
El programa "Fes-ne 10!" té com a objectiu principal reduir el temps d'inactivitat dels alumnes durant l'horari escolar, a través d'un augment de l'activitat física a l'aula.
Tanmateix, busca millorar el rendiment acadèmic i el benestar físic i psicològic de l'alumnat mitjançant la utilització d'activitats físiques a l'aula que contribueixin a aconseguir els objectius i estàndards d'aprenentatge en totes les àrees.
Les activitats del programa s'adrecen a tot l'alumnat d'educació infantil i educació primària.
Els docents d'aquestes etapes són els professionals idonis per desenvolupar les diferents activitats a l'aula.
Cada activitat es presenta a través d'una fitxa amb la informació següent:
A més, s'hi incorporen activitats adreçades als diferents nivells d'activació dels infants:
Quan ho considereu oportú, en funció de l'hora del dia, de l'estat d'atenció dels alumnes i del contingut que estigueu treballant.
Podeu proposar fer les activitats corresponents a l'àrea que estigueu treballant a l'aula o altres activitats diferents per permetre a l'alumnat descansar de l'activitat principal i reprendre-la després amb més atenció.
D'acord amb l'article 5 de la Llei orgànica 15/1999, de 13 de desembre, de protecció de dades de caràcter personal, us informem que les vostres dades personals seran recollides, incorporades i tractades en un fitxer automatitzat, la finalitat del qual és trametre la publicació que el ciutadà ha requerit.
L'órgan responsable del fitxer és la Direcció General d'Atenció Ciutadana i Difusió i l'adreça on la persona interessada pot exercir els drets d'accés, rectificació, cancel·lació i oposició és Via Laietana, 14, 3r, 08003 Barcelona.